Klúbbar . Allir nemendur skólans velja sér klúbb ( a ) í upphafi anna til að starfa í . Einn klukkutími á þriðjudagsmorgnum er ætlaður sérstaklega í töflu til klúbbastarfsins . Annað starf í klúbbnum fari fram utan stundaskrár . Einn kennari er tiltækur til aðstoðar hverjum klúbbi ef nemendur óska þess . Hver klúbbur hafi a.m.k. einn viðburð á önn , þar sem öðrum nemendum skólans er boðið að njóta afraksturs starfseminnar . Fyrir starf sitt í klúbbi geta nemendur fengið eina námseiningu á önn . Umsjónarkennarar hópsins meta hvort nemendur eiga eininguna skilda . Klúbbar sem starfa reglulega eru . Íþróttaklúbbur Ljósmynda - og stuttmyndaklúbbur Listaakademía . Listaakademían ( LIA ) , er skipulögð sem þriggja eininga áfangi og tekur mikinn þátt í félagslífinu . Nemendur í henni setja upp leikrit í febrúar - mars . Slíkum viðburði fylgir mikið félagsstarf sem margir sogast inn í . Allar verknámsdeildir taka t.d. meiri eða minni þátt í byggingu leiksviðs og skipulagi lýsingar . LIA starfar náið með leikfélagsklúbbi og hefur það samstarf sett sitt mark á viðburði í skólanum s.s. VAmpírudaga , dag íslenskrar tungu , jólastund og þemadaga . Íþróttaakademía . Íþróttaakademían ( ÍÞA ) er þriggja eininga áfangi og virk í félagslífi skólans . Hún stendur fyrir viðburðum , oft í samstafi við aðra aðila í skólanum sbr. íþróttaklúbb , Listaakademíu , verkefnið „ heilsueflandi framhaldsskóli “ eða sérhæfðar brautir og / eða áfanga . Viðburðirnir fara fram ýmist á skólatíma eða utan hans t.d sérstakir íþróttadagar þar sem allir nemendur skólans taka þátt annað hvort sem keppendur eða hvetjendur . Vettvangur þessara daga eru íþróttamannvirki á svæðinu á s.s. íþróttahúsið , fótboltavöllur , sundlaug eða skólahúsnæðið sjáflt . Auk þess tekur ÍÞA þátt í föstum viðburðum s.s. haustgöngu .